* **ΡΩΜΗ – ΝΑΠΟΛΙ – ΦΛΩΡΕΝΤΙΑ 5 ΗΜΕΡΕΣ**

**1η Μέρα | Θεσσαλονίκη – Ρώμη Πανοραμική ξενάγηση πόλής.**

Συγκέντρωση στο αεροδρόμιο και πτήση για την αιώνια πόλη, τη Ρώμη. Επιβίβαση στο λεωφορείο και ξεκινάμε την πανοραμική περιήγηση της πόλης.  Διασχίζοντας την Αππία οδός θα δούμε τα πιο διάσημα Λουτρά (Θέρμες) του αυτοκράτορα Καρακάλλα που λειτουργούσαν πάνω από 300 χρόνια, πριν καταλήξουμε στο πιο αντιπροσωπευτικό κτίριο της ρωμαϊκής αυτοκρατορίας, το επιβλητικό Κολοσσαίο & την αψίδα του Μεγάλου Κωνσταντίνου. Στη συνέχεια, θα θαυμάσουμε τη ρωμαϊκή αγορά που ήταν η καρδιά της αρχαίας Ρώμης και το κέντρο εξουσίας της αυτοκρατορίας. Σήμερα, αποτελεί έναν από τους σπουδαιότερους αρχαιολογικούς χώρους της Ευρώπης. Στην Piazza Venezia θα σας εντυπωσιάσει το ογκώδες μνημείο αφιερωμένο στον Vittorio Emanuele II, τον πρώτο βασιλιά της σύγχρονης ενωμένης Ιταλίας. Το μνημείο περιέχει τον Τάφο του Άγνωστου Στρατιώτη με την αιώνια φλόγα, χτισμένο κάτω από το άγαλμα της Ιταλίας μετά τον Α΄ Παγκόσμιο Πόλεμο. Βρίσκεται μπροστά από τον λόφο του Καπιτωλίου, τον πιο σημαντικό από τους επτά ιστορικούς λόφους που ήταν χτισμένη η αρχαία πόλη. Θα δούμε επίσης την πλατεία με τον Αιγυπτιακό Οβελίσκο του Ραμσή ΙΙ, το οποίο αρχικά βρισκόταν στο Circus Maximus. Στην συνέχεια μεταφορά στο ξενοδοχείο και τακτοποίηση. Για όσους το επιθυμούν σας προτείνουμε μια προαιρετική νυχτερινή περιήγηση στα φωταγωγημένα αξιοθέατα της Ρώμης, για να την δείτε όπως της αξίζει με φωτισμούς και χρώματα που θα σας μείνουν αξέχαστα. Θα διασχίσουμε τη ViaVeneto με τα φημισμένα καφέ και ξενοδοχεία, σύμβολο της dolce vita της Ιταλιας, την κρήνη του Τρίτωνα, θα ανέβουμε έναν από τους 7 μυθικούς λόφους, τον Κυρηνάλιο, όπου δεσπόζει το προεδρικό μέγαρο και στη συνέχεια θα κατευθυνθούμε στην PiazzaVenezia, το κέντρο της Ρώμης με το μοναδικά φωτισμένο μνημείο ενώσεως της Ιταλίας. Θα περάσουμε από το μεγαλύτερο ρωμαϊκό αμφιθέατρο, το φωταγωγημένο Κολοσσαίο και τέλος θα κάνουμε στάση στην περιοχή Trastevere, μια από τις πιο γραφικές και κοσμοπολίτικες γειτονιές της Ρώμης για ένα ποτό δίπλα στις όχθες του Τίβερη ποταμού. Ελεύθερος χρόνος και στη συνέχεια επιστροφή στο ξενοδοχείο.

**2η Μέρα | Ρώμη – Μουσείο Βατικάνού – Βασιλική Αγ. Πέτρου - Πιάτσα ντελ Πόπολο – Πλατεία Βενετίας - Φοντάνα ντι Τρέβι - Πιάτσα Ναβόνα – Πάνθεον – Πιάτσα ντι Σπάνια**

Πρόγευμα στο ξενοδοχείο. Σήμερα ξεκινάμε το πρόγραμμα μας με ξανάγηση στα περίφημα μουσεία του Βατικανού ( είσοδος / ξεναγός / ακουστικά 45€) , με εκθέματα που περιλαμβάνουν διάσημα αγάλματα του αρχαίου κόσμου και της Αναγέννησης, όπως το σύμπλεγμα του Λαοκόωντα, τον Απόλλωνα του Μπελβεντέρε, έργα των Τζιότο, Ραφαήλ, Ντα Βίντσι, Καραβάτζιο κ.ά. Περνώντας από τους περίφημους Διαδρόμους των Κηροπηγίων, των Ταπισερί, των Γεωγραφικών Χαρτών και τις Αίθουσες με τις νωπογραφίες του Ραφαήλ, θα καταλήξουμε στην Καπέλα Σιστίνα με τη θρυλική οροφή ζωγραφισμένη από τον Μιχαήλ Άγγελο. Ακολούθως, θα περάσουμε στη μεγαλόπρεπη Βασιλική του Αγίου Πέτρου, τη μεγαλύτερη εκκλησία του κόσμου, χτισμένη πάνω στον τάφο του Αποστόλου Πέτρο όπου μεταξύ των άλλων θα δούμε την Πιετά του Μιχαήλ Άγγελου και το κιβώριο που δεσπόζει πάνω από τον παπικό βωμό, έργο του Μπερνίνι. Συνεχίζουμε, για μια μοναδική περιπατητική ξενάγηση , ξεκινώντας  απο την Πλατεία Πόπολο ( Piazza del Popolo) θα  περάσουμε στην Πλατεία της Ισπανίας με τα διάσημα  σκαλιά (Piazza di Spagna) , την Φοντάνα ντι Τρέβι για να ρίξετε το καθιερωμένο νόμισμα, το Πάνθεον, την Πλατεία Ναβόνα με το συντριβάνι των τεσσάρων ποταμών. Στο τέλος της υπέροχης περιηγητική μας βόλτας στη καρδιά της πόλης ,  Θα καταλήξουμε στο φημισμένο Τραστέβερε την μεσαιωνική συνοικία της Ρώμης με τα παραδοσιακά εστιατόρια. Ελεύθερος χρόνος . Διανυκτέρευση.

**3η Μέρα | Ημερήσια εκδρομή στην Φλωρεντία**

Πρωινό στο ξενοδοχείο. Αναχώρηση για τη Φλωρεντία που θεωρείται ως η γενέτειρα της ιταλικής Αναγέννησης και είναι γνωστή για τις καλές τέχνες και την αρχιτεκτονική. Θα δούμε το Πάλατι Ουφίτσι που στεγάζει ένα από τα παλαιότερα μουσεία-πινακοθήκες στο κόσμο, την εκκλησία του Τίμιου Σταυρού, την Σάντα Κρότσε που αποτελεί τόπο ταφής 270 επιφανών Φλωρεντίνων, ανάμεσα στους οποίους ο Γαλιλαίος, ο Μιχαήλ Άγγελος και ο Μακιαβέλι. Θα θαυμάσουμε την γέφυρα Πόντε Βέκιο, με τα σπίτια και τα μαγαζάκια που μοιάζουν να αιωρούνται πάνω από το ποτάμι. Στην Πιάτσα ντε λα Σινιορία θα δούμε το Παλάτσο Βέκιο, έδρα της τοπικής κυβέρνησης, και το δημαρχείο της πόλης και θα καταλήξουμε στην Πιάτσα Σαν Τζιοβάνι που βρίσκεται ο τρίτος μεγαλύτερος Καθεδρικός Ναός της Ευρώπης, η Σάντα Μαρία Ντελ Φιόρε. Χρόνος ελεύθερος για καφέ και γεύμα στο ιστορικό κέντρο της πόλης και επιστροφή στην Ρώμη

**4η Μέρα | Ημερήσια εκδρομή Πομπηία – Νάπολη**

Πρωινό και αναχώρηση για τη νεκρόπολη της Πομπηίας που αφανίστηκε το 79 μ.Χ. μετά από τη φοβερή έκρηξη του Βεζούβιου. Ο αρχαιολογικός χώρος της Πομπηίας έχει ανακηρυχθεί από την UNESCO ως Μνημείο Παγκόσμιας Πολιτιστικής Κληρονομιάς. Στην ξενάγηση που ακολουθεί, θα δούμε τα περιμετρικά τείχη, τα λουτρά, την πόρτα Μαρίνα, την έπαυλη Βέτρι, τον ναό του Απόλλωνα, την αρχαία αγορά, το θέατρο, και τις χαρακτηριστικές τοιχογραφίες του 1ου αιώνα π.Χ. Χρόνος ελεύθερος και κατευθυνόμαστε προς τη Νάπολη, για να δούμε την παραλία με το παλάτι των Ισπανών, το κάστρο των Ντανζού, τη Στοά του Ουμπέρτου και το μεγαλύτερο θέατρο λυρικής σκηνής Σαν Κάρλο. Χρόνος ελεύθερος για μια βόλτα στη γραφική Βία Τολέδο. Στη συνέχεια επιστροφή στο ξενοδοχείο μας στην Ρώμη.

**5η Μέρα | Ρώμη– Πτήση επιστροφής.**

Πρωινό και στη συνέχεια αναχώρηση με τις αποσκευές μας από το ξενοδοχείο. Άφιξη στο αεροδρόμιο της Ρώμης και επιβίβαση στην πτήση επιστροφής μας.

|  |  |  |  |  |  |  |
| --- | --- | --- | --- | --- | --- | --- |
| **Ρώμη – Νάπολη – Φλωρεντία 5 μέρες** | | | | **Αναχωρήσεις: 02/07, 09/07, 16/07, 23/07, 30/07, 06/08, 13/08, 20/08, 27/08 & 03/09 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο Early booking** | **1ο παιδί** | **Επιβ. Μονόκλινου** | **Γενικές Πληροφορίες** |
| Pineta Palace | 4\* | Πρωινό | 399€ | 339€ | 100€ | Πτήσεις με Aegean Airlines: Θεσσαλονίκη - Ρώμη (Φιουμιτσίνο) : 14:45-15:20 Ρώμη (Φιουμιτσίνο) - Θεσσαλονίκη: 11:40-14:20 |
| Palladium Palace | 4\* | Πρωινό | Standard rooms  479 € | 399 € | 140€ |
| Deluxe rooms  545 € | 489 € | 180 € |
| **Στη τιμή περιλαμβάνονται:** Αεροπορικά εισιτήρια μετ'επιστροφής με Aegean Airlines. 1 αποσκευή 23Kg. ανά άτομο. + Χειραποσκευή 8kg. Τέσσερις (4) διανυκτερεύσεις στα ξενοδοχεία όπως αναφέρονται στον αναλυτικό μας τιμοκατάλογο. Πρωινό καθημερινά στον χώρο του ξενοδοχείου. Μεταφορά και ξενάγηση στα μουσεία του Βατικανού (δεν περιλαμβάνεται η είσοδος). Ασφάλεια αστικής ευθύνης. Ξεναγήσεις-Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας. **Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 165€. Check points: 35€. Φόροι διαμονής: 6€ ανά άτομο ανά διανυκτέρευση. Εισιτήριο εισόδου και ακουστικά για τα μουσεία του Βατικανού: 30€ οι ενήλικες και 20€ τα παιδιά 2-12 ετών. Μεταφορά / Ξενάγηση στην Πομπηία: 25€ (εισιτήριο εισόδου: 19€ για ενήλικες και 5€, τα παιδιά 2-24 ετών). Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδίου λόγω ασθένειας COVID19: 15€. Ζητήστε αναλυτικότερες πληροφορίες. | | | | | | |
|